EL
20.2.2023
Επίσημη Εφημερίδα της Ευρωπαϊκής Ένωσης
C 63/47
Διάταξη του Γενικού Δικαστηρίου της 15ης Δεκεμβρίου 2022 — Leonardo κατά Frontex (Υπόθεση T-675/20) (1) [Πρόσβαση σε έγγραφα – Κανονισμός (ΕΚ) αριθ.
1049/2001 – Διαδικασία υποβολής προσφορών – Υπηρεσία εναέριας επιτήρησης – Τηλεκατευθυνόμενο αεροπορικό σύστημα – Άρνηση πρόσβασης – Αίτημα κατάργησης της δίκης από τους δύο κύριους διαδίκους – Απουσία παραίτησης – Ορθή απονομή της δικαιοσύνης – Κατάργηση της δίκης] (2023/C 63/60) Γλώσσα διαδικασίας: η ιταλική Διάδικοι Προσφεύγουσα: Leonardo SpA (Ρώμη, Ιταλία) (εκπρόσωποι: M. Esposito, F. Caccioppoli και G. Calamo, δικηγόροι) Καθού: Ευρωπαϊκός Οργανισμός Συνοριοφυλακής και Ακτοφυλακής (εκπρόσωποι: H. Caniard, T. Knäbe και W. Szmidt, επικουρούμενοι από τον B. Wägenbaur, δικηγόρο) Αντικείμενο Με την ασκηθείσα βάσει του άρθρου 263 ΣΛΕΕ προσφυγή, η προσφεύγουσα ζητεί, κατ’ ουσίαν, την ακύρωση της αποφάσεως του Ευρωπαϊκού Οργανισμού Συνοριοφυλακής και Ακτοφυλακής (Frontex), της 5ης Οκτωβρίου 2020, με την οποία απορρίφθηκε η επιβεβαιωτική αίτηση περί προσβάσεως σε έγγραφα την οποία η προσφεύγουσα είχε υποβάλει σύμφωνα με τον κανονισμό (ΕΚ) αριθ.
1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).
Διατακτικό Το Γενικό Δικαστήριο διατάσσει: 1) Καταργεί τη δίκη επί της προσφυγής.
2) Η Leonardo SpA φέρει τα δικαστικά έξοδά της καθώς και εκείνα στα οποία υποβλήθηκε ο Ευρωπαϊκός Οργανισμός Συνοριοφυλακής και Ακτοφυλακής (Frontex).
(1)
EE C 19 της 18.1.2021.
Διάταξη του Γενικού Δικαστηρίου της 19ης Δεκεμβρίου 2022 — XH κατά Επιτροπής (Υπόθεση T-522/21) (1) (Υπαλληλική υπόθεση – Υπάλληλοι – Προαγωγή – Περίοδος προαγωγών 2020 – Απόφαση περί άρνησης διόρθωσης του φακέλου Sysper 2 της προσφεύγουσας-ενάγουσας – Απόφαση περί μη προαγωγής της προσφεύγουσας-ενάγουσας – Προθεσμία ασκήσεως προσφυγής – Χαρακτήρας δημοσίας τάξεως – Χρονικό σημείο έναρξης – Αίτηση δικαστικής αρωγής – Αναστολή προθεσμίας – Υπολογισμός των προθεσμιών – Εκπρόθεσμο – Τυχηρό γεγονός ή ανωτέρα βία – Συγγνωστή πλάνη – Απαράδεκτο) (2023/C 63/61) Γλώσσα διαδικασίας: η αγγλική Διάδικοι Προσφεύγουσα-ενάγουσα: XH (εκπρόσωπος: K. Górny-Salwarowska, δικηγόρος) Καθής-εναγομένη: Ευρωπαϊκή Επιτροπή (εκπρόσωποι: M. Brauhoff, L. Hohenecker και L. Vernier) Αντικείμενο Με την ασκηθείσα βάσει του άρθρου 270 ΣΛΕΕ προσφυγή, η προσφεύγουσα-ενάγουσα ζητεί, πρώτον, την ακύρωση της απόφασης της 24ης Νοεμβρίου 2020, με την οποία η Ευρωπαϊκή Επιτροπή αρνήθηκε να διορθώσει τον φάκελο Sysper 2 της προσφεύγουσας-ενάγουσας, όπως αυτή επικυρώθηκε με απόφαση της 16ης Ιουνίου 2021 που απέρριψε τη διοικητική ένσταση της ίδιας, δεύτερον, την ακύρωση της απόφασης της Επιτροπής, της 12ης Νοεμβρίου 2020, περί μη καταχωρίσεως του ονόματος της προσφεύγουσας-ενάγουσας στον πίνακα των προαχθέντων υπαλλήλων για το 2020, όπως αυτή επικυρώθηκε με την απόφαση της 8ης Ιουνίου 2021 που απέρριψε τη διοικητική ένσταση της ίδιας, και, τρίτον, την αποκατάσταση της ζημίας που αυτή υπέστη.